  Виталий Пронин Туэ, Гуртлэн араз, гуртъёслэсь туссэс выльдон вылысь трос ужрадъёс чакламын. Вань министерствоос валче ужалозы. Фото: "Удмурт дуннелэн" архивез18 ёросысь гуртъёсын тупатъямын луозы сюресъёс. Куд-ог участокъёслы 120 миллион манет, куд-огезлы 6 миллион манет чакламын — кытын кӧня ужез. Бадӟымгес саклык висъяськоз Кез, Балезино, Яр, Якшур-Бӧдья, Сьӧлта но мукет уйпал ёросъёслы — татын гурт предприятиосысь объектъёс доры но сюрес лэсьтозы. 20 гуртъёсы ву кыскыны ӧдъяло — оглом 15 иськем люкаськоз. Со сяна, 35 иськем газ гумыос кыскыны чакламын. Зэм, гуртозь вуэм газэз но туннэ гуртоос коркаосазы пыртыны уг быгато — дуныз 250 сюрс манет усе бере, уноезлы та вормонтэм луэ. Хозяйствоосын ужасьёслэн шоро-куспо уждунзы 29 сюрс манет, но тросэз тае уг адӟыло. Соин ик уждунэз йылтон но газ пыртонлэсь дунзэ уськытон пумысен ужпум ӝутэмын. Елена Сараматова  